Primarii fug de vaccinare. Edilii marilor orașe nu răspund la întrebările jurnaliștilor despre imunizare.
Din cei opt, doar Mihai Chirica şi Florin Birta au răspuns la telefon. Le-am transmis şi mesaje cu întrebări despre cum gestionează vaccinarea. La mesaje au răspuns scurt Nicuşor Dan, Emil Boc şi Olguţa Vasilescu.
Din opt primari ai marilor oraşe, au răspuns la întrebările despre imunizare doar doi. Mihai Chirica şi Florin Birta.Nicuşor Dan, Emil Boc şi Olguţa Vasilescu lasă greul campaniei de vaccinare pe umerii prefecţilor. Vergil Chiţac, Allen Coliban şi Dominic Fritz nu răspund nici la mesaje.Primarul general al Bucureştiului pare detaşat de campania de imunizare împotriva COVID-19. Nicuşor Dan şi Olguţa Vasilescu ne-au scris că toată informaţia o vom găsi la prefectură.Emil Boc la Cluj răspunde şi el că informaţiile sunt centralizate doar la prefectură, iar primăria are doar rolul de a identifica locaţiile pentru vaccinare.La Iaşi, prima etapă de vaccinare se va încheia până pe 15 ianuarie.La Oradea, 1.250 de cadre medicale s-au înscris pe listă ca să-și facă vaccinul.De la Florin Birta am aflat că în această etapă, la Oradea sunt 6 centre de vaccinare.În Oradea avem 6 centre care deservesc prima etapă. În acest moment avem peste 1250 de persoane înscrise pentru vaccinare. În etapa a doua, în Oradea s-ar putea vaccina 39.000 de bătrâni și bolnavi.Mihai Chirica de la Iaşi a fost cel mai receptiv în a ne răspunde la întrebări."Imunizarea deocamdată continuă în spitale, ei fiind cei care să spunem trebuie să-şi facă primii imuinzarea. Noi căutăm să ajutăm din acest punct de vedere şi probabil undeva în jurul datei de 15 ianuarie să se finalizeze cu vaccinarea în spitale, după care se va trece la etapa a doua de vaccinare.", a spus acesta.